Noorainee Abdul Rahman

Puan Sri Datin Paduka Hajah Noorainee binti Haji Abdul Rahman (lahir 21 April 1952), ialah isteri kepada mantan Perdana Menteri Malaysia ke-8, Tan Sri Muhyiddin Yassin. Beliau juga merupakan mantan Penaung PUSPANITA Kebangsaan dan merupakan mantan Naib Yang Dipertua Badan Amal dan Kebajikan Tenaga Isteri-Isteri (BAKTI). Semasa suaminya, Tan Sri Muhyiddin Yassin menjadi Menteri Besar Johor, beliau memegang jawatan sebagai Penasihat Pertubuhan Badan Amal Tenaga Isteri Wakil-Wakil Rakyat Negeri Johor (JUITA JOHOR).

Beliau merupakan wanita ketiga yang pernah menjadi pasangan Perdana Menteri selepas Tun Hajah Rahah Mohamed Noah, isteri kepada Tun Abdul Razak Hussein dan kakak Tun Rahah, Tun Hajah Suhailah Mohamed Noah, isteri Tun Hussein Onn yang berasal dari daerah Muar dan negeri Johor Darul Ta'zim.

Pendidikan 

Beliau merupakan bekas murid Sultan Abu Bakar Girl School (SABGS) dan pelajar Sultan Abu Bakar Secondary Girl School (SABSGS) atau kini dikenali sebagai Sekolah Menengah Kebangsaan Perempuan Sultan Abu Bakar, Muar.

Keluarga 

Beliau telah berkahwin dengan Tan Sri Muhyiddin Yassin pada tanggal 22 September 1972.

Anak-Anak dan Menantu 

Hasil perkongsian hidup, mereka telah dikurniakan dengan 4 orang anak, Datuk Fakhri Yassin Mahiaddin, (Berkahwin dengan Datin Fara Ikma Tan Sri Haji Abdul Rahim), seorang tokoh korporat dan berjawatan sebagai Pengerusi Eksekutif; Datin Sri Nabilah Mahiaddin, (Berkahwin dengan Dato' Sri Muhamad Adlan Berhan); Najwa Mahiaddin atau lebih dikenali sebagai NJWA, (Berkahwin dengan Encik Idris Koh Keng Hui), seorang penyanyi dan Farhan Yassin Mahiaddin berkahwin dengan Irena.

Anak-anak beliau banyak terlibat dalam bidang perniagaan dan korporat, industri hiburan dan penulisan. Anak beliau Datuk Fakhri Yassin merupakan seorang tokoh korporat di Malaysia dan memegang jawatan sebagai Pengerusi Eksekutif. Anak kedua pula, Datin Sri Nabilah banyak terlibat dalam penulisan buku dan anak ketiga, iaitu Najwa dan Farhan Yassin berkongsi minat yang sama dalam industri hiburan.

Cucu 
Salah seorang daripada cucu beliau, Iman Alisha Datuk Fakhri Yassin merupakan seorang atlit gimrama yang mewakili Wilayah Persekutuan dalam Sukan Malaysia 2018 di Perak Darul Ridzuan ketika berusia 13 tahun. Kakaknya, Iman Suraya juga aktif dalam sukan gimrama begitu juga adik-adiknya, Iman Arissa dan Iman Aleena.

Besan 
Tan Sri Haji Abdul Rahim Mohamad dan Puan Sri Hajah Fadzilah Md Ariff adalah merupakan ibu bapa kepada menantu beliau, Datin Fara Ikma. Tuan Berhan Manap dan Puan Jamaliah Baba adalah ibu bapa kepada menantu beliau, Dato' Sri Muhamad Adlan. Encik Koh Lai Poo dan Puan Chiam Juat Wah pula adalah ibu bapa kepada menantu beliau, Idris Koh Keng Hui.

Mentua 

Beliau adalah menantu kepada Allahyarham Tuan Guru Haji Muhammad Yasin bin Muhammad, seorang ulamak yang tersohor di Muar dilahirkan di  Tanjung Bidara, Melaka dan juga berketurunan Bugis. Ibu mertua beliau pula adalah, Allahyarhamah Hajah Khadijah binti Haji Kassim, berketurunan Jawa.

Sekolah Dalam Hospital 
Beliau adalah Penaung, Projek Hati Nurani: Sekolah Dalam Hospital. Ia adalah cetusan daripada ilham beliau untuk memberi peluang kepada para murid dan pelajar untuk mendapatkan pendidikan ketika mereka dirawat di hospital. Ia adalah kerjasama antara Kementerian Pelajaran Malaysia, Kementerian Kesihatan Malaysia dan Yayasan Nurul Yaqeen.

Baka orkid hibrid 
Institut Penyelidikan dan Kemajuan Pertanian Malaysia (MARDI) telah menghasilkan dua baka orkid hibrid bersempena nama beliau, iaitu Aranda Puan Sri Noorainee dan Mokara Puan Sri Noorainee.

Aktiviti Kemasyarakatan 
 Naib Yang di-Pertua, Badan Amal dan Kebajikan Tenaga Isteri-Isteri Menteri dan Timbalan Menteri (BAKTI)
 Yang di-Pertua, Badan Amal Tenaga Isteri Wakil-Wakil Rakyat Barisan Nasional Negeri Johor (JUITA Johor)

 Penaung, PUSPANITA
 Kebangsaan 
 Jabatan Perdana Menteri Malaysia
 Kementerian Dalam Negeri Malaysia
 Kementerian Pendidikan Malaysia
 Kementerian Pelajaran Malaysia
 Kementerian Perdagangan Antarabangsa dan Industri Malaysia
 Kementerian Pertanian dan Industri Asas Tani Malaysia
 Kementerian Perdagangan Dalam Negeri dan Hal Ehwal Pengguna Malaysia
 Kementerian Belia dan Sukan Malaysia
 Yang Dipertua, Persatuan Pandu Puteri Malaysia
 Penaung, Program Hati Nurani: Sekolah Dalam Hospital 
 Timbalan Pengerusi, Yayasan Nurul Yaqeen
 Penaung, Persekutuan Gimnastik Malaysia
 Penaung, SPWinds, Sekolah Seri Puteri, Cyberjaya
 Penaung, Teater Muzikal Tun Mahathir
 Ahli Pertubuhan Kebajikan Amal Silatulrahim Isteri-Isteri Harapan Malaysia (KASIH Malaysia)

Darjah Kebesaran 
 
  Pangkat Pertama - Darjah Mahkota Johor Yang Amat Mulia, Dato’ Sri Paduka Mahkota Johor (SPMJ) - Datin Paduka (2013)
  Pangkat Kedua - Pingat Ibrahim Sultan Johor, Pingat Ibrahim Sultan Pangkat Kedua (PIS II) (1988)
 
  Pangkat Pertama - Darjah Kebesaran Sultan Ahmad Shah Pahang Yang Amat Di Mulia, Sri Sultan Ahmad Shah Pahang (SSAP) - Dato' Sri (2014)
 
  Pangkat Pertama - Darjah Yang Amat Mulia Kinabalu, Seri Panglima Darjah Kinabalu (SPDK) - Datuk Seri Panglima (2021)

Panggilan Hormat

Isteri Perdana Menteri (2020-2021) 
Yang Amat Berbahagia Puan Sri Datin Paduka Hajah Noorainee binti Haji Abdul Rahman

Isteri Timbalan Perdana Menteri (2009-2015) 
Yang Amat Berbahagia Puan Sri Datin Paduka Hajah Noorainee binti Haji Abdul Rahman

Isteri Menteri Dalam Negeri (2018-2020) 
Yang Berbahagia Puan Sri Datin Paduka Hajah Noorainee binti Haji Abdul Rahman

Seorang 
 
 Yang Berhormat Datin Paduka Hajah Noorainee binti Haji Abdul Rahman
 
 Yang Hormat Dato' Sri Hajah Noorainee binti Haji Abdul Rahman
 
 Yang Berbahagia Datuk Seri Panglima Hajah Noorainee binti Haji Abdul Rahman

Lihat juga 
Pasangan Perdana Menteri Malaysia
Pasangan Timbalan Perdana Menteri Malaysia
Yayasan Nurul Yaqeen

Rujukan

Pautan luar 

 Yayasan Nurul Yaqeen 
 Sekolah Dalam Hospital
 Saluran Youtube Yayasan Nurul Yaqeen

Pasangan Perdana Menteri Malaysia
Orang dari Muar
Orang dari Johor
Muhyiddin Yassin
Keluarga Muhyiddin Yassin
Muslim Malaysia
Orang Malaysia berketurunan Melayu
Orang hidup
WikiProjek Muhyiddin Yassin
Penerima Darjah Sri Sultan Ahmad Shah Pahang
Penerima Darjah Dato’ Sri Paduka Mahkota Johor
Penerima Darjah Seri Panglima Darjah Kinabalu